આ ઉપરાંત સ્માર્ટફોનનો ક્યારેય ઉપયોગ નહીં કરનારાઓ માટે પણ તેનો ઉપયોગ અત્યંત સરળ બનાવવામાં આવ્યો છે. આ માટે ખાસ પ્રકારની આઇકોન આધારિત ફર્સ્ટટચ યુઝર ઇન્ટરફેસ (Firsttouch UI) તૈયાર કરવામાં આવી છે. આ ફોનમાં તમામ બાબતો ગુજરાતીમાં વાંચી શકાય છે. વળી, કોઇએ અંગ્રેજીમાં સંદેશો મોકલ્યો તો તેને પણ માત્ર સ્વાઇપ કરીને ગુજરાતી અનુવાદ અથવા લિપિયાંતરણ મેળવી શકાય છે. આ જ રીતે બહાર મોકલવાના સંદેશ સાથે પણ કરી શકાય છે. આ ફોનની બાકીની ખૂબીઓ આ રેન્જના અન્ય એન્ડ્રોઇડ સ્માર્ટ ફોન જેવી જ છે.